ET Euroopa Liidu Teataja L 342/54

KOMISJONI MÄÄRUS (EÜ) nr 2156/2005,

23. detsember 2005,

millega muudetakse määruse (EÜ) nr 1107/96 lisas sisalduva päritolunimetuse tehnospetsifikaadi üksikasju (Siurana) [KPN]

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, (1) eriti selle artikli 6 lõiget 3 ja lõike 4 esimest taanet ning artiklit 9,

ning arvestades järgmist:

(1) Vastavalt määruse (EMÜ) nr 2081/92 artikli 6 lõikele 2 avaldati Euroopa Liidu Teatajas (2) Hispaania taotlus komisjoni määrusega (EÜ) nr 1107/96 (3) registreeritud kaitstud päritolunimetuse “Siurana” spetsifikaadi üksikasjade muutmiseks.

(2) Kuna komisjonile ei ole esitatud ühtegi määruse (EMÜ) nr 2081/92 artikli 7 kohast vastuväidet, tuleb muudatused registreerida ning avaldada Euroopa Liidu Teatajas,

ON VASTU VÕTNUD KÄESOLEVA MÄÄRUSE:

Artikkel 1

Päritolunimetuse “Siurana” spetsifikaati muudetakse käesoleva määruse I lisa kohaselt.

Artikkel 2

Kokkuvõtlik ülevaade spetsifikaadi üksikasjadest on esitatud käesoleva määruse II lisas.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. detsember 2005 Komisjoni nimel komisjoni liige Mariann FISCHER BOEL

(1) EÜT L 208, 24.7.1992, lk 1. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1).

(2) ELT C 162, 11.7.2003, lk 8 (“Siurana”).

(3) EÜT L 148, 21.6.1996, lk 1. Määrust on viimati muudetud määrusega (EÜ) nr 70/2005 (ELT L 119, 11.5.2005, lk 3).

I LISA

HISPAANIA

“Siurana”

Tehtud muudatus:

— Spetsifikaadi punkt:  Nimi  Kirjeldus Geograafiline ala  Päritolutõendid  Tootmismeetod  Seos  Märgistamine  Riigisisesed nõuded

— Muudatus: Muudatuste eesmärk on laiendada kõnealuse nimetuse geograafilist ala järgmistele omavalitsustele: Piirkond Omavalitsus Alt Camp Aiguamúrcia; Alió; Bràfim; Cabra del Camp; Els Garidells; Figuerola del Camp; Masó, el; Milà, el; Montferri; Nulles; Pla de Santa Maria, el; Pont d'Armentera, el; Puigpelat; Querol; Riba, la; Rodonyà; Rourell, el; Vallmoll; Vilabella; Vilarodona Baix Camp Arbolí; Colldejou; Vilaplana Baix Penedès Albinyana; Arboç,l'; Banyeres del Penedès; Bellvei; Bisbal del Penedès, la; Bonastre; Calafell; Cunit; Llorenç del Penedès; Masllorenç; Montmell, el; Sant Jaume dels Domenys; Santa Oliva; Vendrell, el Conca de Barberà Barberà de la Conca; Blancafort; Espluga de Francolí, l'; Montblanc; Pira; Sarral; Senan; Solivella; Vallclara; Vilanova de Prades; Vilaverd; Vimbodí Ribera d’Ebre Garcia (1) Tarragonès Altafulla; Catllar, el; Creixell; Morell, el; Nou de Gaià, la; Pallaresos, els; Perafort; Pobla de Mafumet, la; Pobla de Montornès, la; Renau; Riera de Gaià, la; Roda de Barà; Salomó: Salou; Secuita, la; Tarragona; Torredembarra; Vespella de Gaià; Vilallonga del Camp Laiendatav geograafiline ala säilib keskkonnaalasest vaatepunktist (ajalugu, pedoloogia, orograafia ja klimatoloogia) ühe üksusena ning moodustab sama ühtlase ala kui enne laiendamist (esialgne KPN); ala vastab kõikidele kõnealusele kaitstud päritolunimetusele esitatud olulistele nõuetele spetsifikaadis, mis on registreeritud ühenduse registris. Kõnealusel alal toodetakse ekstra külmpressitud oliiviõli, millel on samasugused omadused kui kaitstud oliiviõlil.

(1) Garcia: maatükid 6, 7, 8, 9, 10, 11, 12, 13, 14, 15, 16, 22 ja 23.

II LISA

NÕUKOGU MÄÄRUS (EMÜ) nr 2081/92

“SIURANA”

(EÜ nr ES/0072/24.1.1994)

KPN (X) KGT ( )

Käesolev kokkuvõte on koostatud teabe eesmärgil. Täieliku teabe saamiseks (eriti kaitstud päritolunimetusega ja kaitstud geograafilise tähisega toodete tootjate kohta) soovitame tutvuda käesoleva tootekirjelduse täisversiooniga liikmesriigis või pöörduda Euroopa Komisjoni pädevate talituste (1) poole.

1. Liikmesriigi pädev asutus:

Nimi : Subdirección General de Sistemas de Calidad Diferenciada. Dirección General de Alimentación. Secretaría General de Agricultura, Pesca y Alimentación del Ministerio de Agricultura, Pesca y Alimentación. Aadress : Paseo Infanta Isabel, 1 – E-28071 MADRID Telefon : (34) 913 347 53 94 faks : (34) 913 347 54 10

2. Taotleja:

2.1. Nimi : CONSEJO REGULADOR DE LA D.O.P. “SIURANA”

2.2. Aadress : Antoni Gaudí, 66 D-1 B. (43203) Reus Telefon : (34) 977 33 19 37 faks : (34) 977 33 19 37

2.3. Liikmed : tootjad/töötlejad (X) muu ( )

3. Toote liik: Rühm 1,5: Õlid ja rasvad (või, margariin, õlid jne)

4. Spetsifikaat: (nõuete kokkuvõte vastavalt artikli 4 lõikele 2)

4.1. Nimi: “Siurana”

4.2. Kirjeldus: Oliivisortidest “Arbequina”, “Royal” ja “Morrut” saadud külmpressitud oliiviõli, mille happesus on alla 0,5. Peroksiidi maksimummäär: 12; niiskuse ja lisandite sisaldus kuni 0,1. Rohekaskollane värvus, puuviljamaitseline, mahe.

4.3. Geograafiline ala: Geograafiline ala koosneb mitmest omavalitsusest Tarragona provintsist Léridast kuni Vahemere rannikuni. Tegemist on järgmiste omavalitsustega:

4.4. Päritolutõend: Tootmispiirkonnas asuvates reguleerivas asutuses registreeritud oliivisaludes kasvatatakse oliive, mille õli pressitakse registrisse kantud pressimisettevõtetes ja villitakse samuti registrisse kantud ettevõtetes. Reguleeriv asutus märgistab õli ja annab välja lisaetiketi.

4.5. Tootmismeetod: Õli pressitakse otse puudelt korjatud tervetest ja puhastest oliividest, kasutades asjakohaseid pressimismeetodeid, mis ei kahjusta mingil moel toote omadusi.

4.6. Seos piirkonnaga: Sobiv keskkond oliivipuu kasvuks on vahemereline kliima, mida iseloomustavad aasta keskmine sademete hulk 380–550 mm, keskmine temperatuur 14,5–16 °C. Soodsat mõju avaldavad ka erinevused tootmispiirkonda moodustava kahe ala vahel: esimest iseloomustab mägine ning teist hea mullaga laugjas maastik. Kasutatakse sobilikke ja kontrollitud viljelus-, koristus- ja tootmismeetodeid.

4.7. Kontrolliasutus:

Nimi : CONSEJO REGULADOR DE LA D.O.P. “SIURANA” Aadress : Antoni Gaudí, 66 D-1 B. (43203) Reus Telefon : 977 33 19 37 Faks : 977 33 19 37

“Siurana” päritolunimetust reguleeriv asutus vastab standardile EN 45011.

4.8. Märgistus: Selgelt eristatav märge “Päritolunimetus“ Siurana”, külmpressitud oliivõli”. Reguleeriv asutus on lubanud kõnealust märget kasutada. Lisaetiketid on nummerdanud ja väljastanud reguleeriv asutus.

4.9. Riigisisesed nõuded: 2. detsembri 1970. aasta seadus nr 25. 19. novembri 1979. aasta korraldus, milles käsitletakse külmpressitud oliiviõli päritolunimetust “Siurana” ja reguleeriva asutuse tegevust.

(1) Euroopa Komisjon – põllumajanduse peadirektoraat – põllumajandustoodete kvaliteedipoliitika osakond, B-1049 Brüssel..

(2) MAATÜKID: Flix, 13, 18, 19, 20 et 21; Garcia: 6, 7, 8, 9, 10, 11, 12, 13, 14, 15, 16, 22 et 23; Tivissa: 2, 7, 8, 9, 10, 11, 12, 21, 22 et 23 (La Serra d'Almòse piirkond); Torre de l’Espanyol: 1 ja 2; Vinebre: 8 ja 9.